Rapport tal-Kummissjoni lill-Parlament Ewropew u lill-Kunsill dwar l-iżvilupp ta' Sistema ta' Informazzjoni dwar il-Viża (VIS) FL-2008 (ippreżentat skont l-obbligu taħt l-Artikolu 6 tad-deċiżjoni tal-Kunsill Nru 2004/512/KE) /* KUMM/2009/0473 finali */





[pic] | KUMMISSJONI TAL-KOMUNITAJIET EWROPEJ | Brussel 15.9.2009 KUMM(2009) 473 finali RAPPORT TAL-KUMMISSJONI LILL-PARLAMENT EWROPEW U LILL-KUNSILL DWAR L-IŻVILUPP TA' SISTEMA TA' INFORMAZZJONI DWAR IL-VIŻA (VIS) FL-2008 (ippreżentat skont l-obbligu taħt l-Artikolu 6 tad-Deċiżjoni tal-Kunsill Nru 2004/512/KE) Rapport mill-Kummissjoni lill-Parlament Ewropew u lill-Kunsill dwar l-iżvilipp tas-Sistema ta' Informazzjoni dwar il-Viża (VIS) Rapport dwar il-Progress Jannar - Diċembru 2008 (COM (2009)473) WERREJ 1. Introduzzjoni 3 2. Fejn wasal il-proġett 3 2.1. Progress li sar matul il-perjodu li qed jiġi analizzat 3 2.1.1. Qafas legali għall-VIS 4 2.1.2. Skedar mill-ġdid tal-VIS 5 2.1.3. L-Iżvilupp tas-Sistema Ċentrali - riżultati 5 2.1.4. L-Iżvilupp tas-Sistema ta' Tqabbil Bijometriku (BMS) 5 2.1.5. Preparazzjonijiet tas-siti u Netwerk 6 2.1.6. Ittestjar u riżultati relatati 6 2.1.7. L-Ippjanar Nazzjonali u l-koordinazzjoni 7 2.1.8. Ħbieb ta’ VIS 8 2.1.9. Tnedija ta’ Uffiċċji konsulari u punti transkonfinali 8 2.2. Il-Ġestjoni tal-proġett mill-Kummissjoni 9 2.2.1. L-ippjanar u l-baġit 9 2.2.2. Il-Ġestjoni tar-riskju 9 2.2.3. Bord tal-Ġestjoni tal-proġett (PMB) 10 2.3. Laqgħat tal-Kumitat tas-SIS II 10 2.3.1. Kumitat SISVIS 10 2.3.2. Bord tal-Ġestjoni tal-Bidla (CMB) 10 2.3.3. Grupp Konsultattiv dwar it-Testijiet (TAG) 10 2.3.4. Grupp Espert tal-VIS Mail (VIS MEG) 10 3. Konklużjonijiet u Perspettivi 11 1. INTRODUZZJONI Dan huwa rapport dwar il-ħidma li saret mill-Kummissjoni fl-2008 (Jannar − Diċembru 2008) dwar l-iżvilupp tas-Sistema ta' Informazzjoni dwar il-Viża (VIS). Dan huwa l-ħames rapport dwar il-progress[1] ippreżentat mill-Kummissjoni lill-Kunsill u lill-Parlament Ewropew skont l-Artikolu 6 tad-Deċiżjoni tal-Kunsill Nru 2004/512/KE tat-8 ta' Ġunju 2004 dwar l-iżvilupp tas-Sistema ta' Informazzjoni dwar il-Viża (VIS)[2]. Din id-deċiżjoni tistipula li l-Kummissjoni, assistita mill-Kumitat SIS II[3], hija responsabbli mill-iżvilupp tal-VIS, filwaqt li s-sistemi nazzjonali għandhom ikunu adattati u/jew żviluppati mill-Istati Membri. Fl-2007, il-Kumitat SISVIS[4] ġie stabbilit sabiex jassisti lill-Kummissjoni fl-eżerċizzju tal-poteri ta’ implimentazzjoni tagħha għal kwistjonijiet relatati mal-fażi operattiva kemm tal-proġetti SIS II kif ukoll tal-VIS. L-ewwel laqgħa ta’ formazzjoni ta’ VIS tal-Kumitat SISVIS seħħ f’Novembru 2008, wara li daħal fis-seħħ ir-Regolament (KE) 767/2008 dwar is-Sistema ta’ Informazzjoni dwar il-Viża (VIS) u l-iskambju ta’ data bejn l-Istati Membri dwar Viżi għall-perjodu qasir (Regolament VIS)[5] 2. FEJN WASAL IL-PROġETT 2.1. Progress li sar matul il-perjodu li qed jiġi analizzat Taqsira tal-attivitajiet prinċipali Fl-aħħar tal-perjodu tar-rappurtar kien qed isir l-Ittestjar ta’ qabel il-Konformità, li kien fit-tieni fażi, f’diversi mill-Istati Membri, wara l-ikkompletar b’suċċess tat-Testijiet ta’ Aċċettazzjoni tal-Fabbrika (Factory Acceptance Tests (FAT)). Ġie stabbilit Grupp ta’ "Ħbieb ta’ VIS” taħt il-Presidenza Franċiża sabiex isegwi l-proġetti nazzjonali VIS u sabiex jipprovdi link bejn il-livelli ministerjali u tal-esperti biex b’hekk jassigura li l-iżviluppi tal-Istati Membri jiġu segwiti wkoll mill-qrib. Il-Bord tal-Ġestjoni tal-Bidla (CMB) ġie stabbilit f'Marzu tal-2008 sabiex jiggarantixxi speċifikazzjonijiet stabbli u sabiex jagħti pariri dwar kull talba għall- bidla li tinħoloq u li għandha impatt fuq l-ispeċifikazzjonijiet tekniċi tal-VIS. Grupp Konsultattiv dwar it-Testijiet (TAG) ġie wkoll stabbilit sabiex jiġu diskussi u mifthema kull kwistjoni relatata mal-ittestjar mal-Istati Membri. Waqt il-perjodu li qed jiġi analizzat, bosta bidliet lis-Sistema tal-VIS u tat-Tqabbil Bijometriku (BMS) ġew mitluba għall-implimentazzjoni qabel it-Test tas-Sistemi Operattivi (OST). Kien sar ċar il-fatt li aktar żmien kien meħtieġ sabiex jiġu implimentati dawn il-bidliet. Fuq parir mill-“Ħbieb ta’ VIS”, COREPER, f’Diċembru tal-2008, qabel li l-proġett ta’ VIS għandu jiġi skedat mill-ġdid sabiex jieħu in kunsiderazzjoni dawn il-bidliet finali fis-sistema filwaqt li jiġi assigurat li VIS iżżomm l-istess data, jiġifieri l-2009, għall-bidu tal-operazzjonijiet[6]. 2.1.1. Qafas legali għall-VIS Għalkemm intlaħaq ftehim politiku bejn il-Parlament Ewropew u l-Kunsill ta’ JHA dwar il-"pakkett leġiżlattiv dwar il-VIS", li kien jikkonsisti mir-Regolament dwar is-Sistema ta' Informazzjoni dwar il-Viża (VIS) u l-iskambju ta' data bejn l-Istati Membri dwar il-viżi għal żjarat qosra[7] (Regolament VIS) u Deċiżjoni tal-Kunsill[8] fit-tielet pilastru f’Ġunju tal-2007, l-istrumenti legali ġew adottati biss formalment f'Ġunju 2008, wara li żewġ riżervi parlamentari kienu tneħħew. Ir-Regolament tal-KE Nru. 767/2008 jiddefinixxi l-iskop u t-tħaddim tal-VIS kif ukoll ir-responsabbiltajiet għal din is-sistema. Jistabbilixxi wkoll kundizzjonijiet u proċeduri għall-iskambju ta' dejta bejn l-Istati Membri dwar applikazzjonijiet għal viżi għal żjarat qosra u dwar id-deċiżjonijiet meħuda f'rabta magħhom. Id-dejta li għandha tiġi pproċessata fil-VIS għandha tinkludi dejta alfanumerika, ritratti, marki tas-swaba tal-applikant għall-viża, sabiex ikun hemm żgur verifika u identifikazzjoni ta' min joqgħod fuqhom tal-individwi. Id-Deċiżjoni tal-Kunsill 2008/633/JHA li tikkonċerna aċċess għall-konsultazzjoni tas-Sistema ta' Informazzjoni dwar il-Viża (VIS) minn awtoritajiet maħtura ta' Stati Membri u mill-Europol għall-finijiet tal-prevenzjoni, tal-kxif u tal-investigazzjoni ta' reati terroristiċi u ta' reati kriminali serji oħra. Iż-żewġ strumenti legali ġew ippubblikati fil-Ġurnal Uffiċjali fit-13 ta’ Awwissu 2008 u daħlu fis-seħħ fit-2 ta’ Settembru 2008. L-adozzjoni tal-istrumenti legali ġja msemmija fissret li speċifikazzjonijiet tekniċi setgħu jiġu finalizzati u li l-iżvilupp, li seħħ fuq bażi tal-abbozz legali li kien miftiehem politikament fl-2007, seta’ jkompli kif kien ġie pjanat skont l-iskeda l-ġdida. Madanakollu, qabel mal-VIS tista’ tibda topera, l-Istruzzjonijiet Konsulari Komuni [9] u l-Kodiċi tal-Fruntieri ta’ Schengen[10] iridu jiġu emendati wkoll sabiex jieħdu in kunsiderazzjoni l-operazzjoni tal-VIS fil-konsuli u fil-punti transkonfinali, rispettivament. Ftehim politiku ntlaħaq fuq iż-żewġ strumenti legali li ġew emendati fl-aħħar tal-perjodu ta’ rappurtar. Il-proposta għal Kodiċi tal-Viża[11] ukoll baqgħet tiġi diskussa tul il-perjodu ta’ rappurtar iżda għadha ma ġietx adottata. 2.1.2. Skedar mill-ġdid tal-VIS Skont l-iskeda riveduta li ġiet mifthema f’Settembru tal-2007, li ħadet in kunsiderazzjoni l-bidliet tekniċi kollha li kellhom iseħħu lis-sistema ċentrali li rriżultaw mill-adozzjoni tal-bażi legali, il-VIS Ċentrali kellhu jkun lest sabiex jopera f’Ġunju tal-2009. Xogħol, sabiex jintħalaq dan il-limitu ta’ żmien, baqà għaddej tul il-perjodu ta’ rappurtar u din l-iskeda ġiet strettament osservata u kważi kull mira ntlaħqet skont il-pjan miftiehem. Waqt id-diskussjonijiet mal-esperti tal-Istati Membri fil-Manaġers tal-Progetti Nazzjonali tal-VIS u fil-Bord tal-Ġestjoni tal-Bidla (ara taqsima 2.3), l-Istati Membri ssottomettew numru ta' rikjesti għal bidliet[12] li setgħu jkollhom impatt fuq l-iżvilupp tal-VIS u tal-BMS u li jirrikjedu aġġornament tal-ispeċifikazzjonijiet tekniċi. F’Novembru, iċ-CMB irrakkomanda li dawn il-bidliet jiġu implimentati qabel mal-VIS tibda topera u l-Kumitat tal-SIS II qabel ma’ dan l-approċċ. Peress li l-bidliet se jkollhom impatt fuq l-iżvilupp tal-VIS b’sitt xhur kif ivvalutat mill-Kuntrattur Prinċipali tal-Iżvilupp, ir-rakkomandazzjonijiet taċ-CMB u tal-Kumitat tal-SIS II intbagħtu lill-grupp “Ħbieb tal-VIS” għal diskussjoni u orjentazzjoni. Fl-ewwel laqgħa tagħhom ta’ Diċembru, il-grupp ikkonferma x-xewqa unanima tal-Istati Membri sabiex jimplimentaw dawn il-bidliet qabel mal-VIS tibda topera. Waqt l-aħħar laqgħa tagħhom fl-2008, il-COREPER staqsa lill-Kummissjoni sabiex tipprepara skeda dettaljata u aġġornata għall-VIS li għandha tinkludi t-tibdil imsemmi aktar ‘il fuq u ċċaqlaq id-data tal-operazzjonijiet għall-aħħar tal-2009. 2.1.3. L-Iżvilupp tas-Sistema Ċentrali - riżultati L-Iżvilupp ta’ bosta iterazzjonijiet ta’ riżultati prinċipali u bosta riżultati tal-ittestjar[13] baqgħu għaddejjin waqt il-perjodu ta’ rappurtar . L-Ispeċifikazzjonijiet Detalljati u Tekniċi kompleti u funzjonanti ġew aċċettati f’April flimkien mad-Dokument tal-Kontroll tal-Interface (ICD)[14] u l-linja bażi tal-ispeċifikazzjoni funzjonali u arkitetturali ġiet friżata . Kif pjanat, l-aħħar verżjoni tal-Ispeċifikazzjonijiet Tekniċi Dettaljati (DTS), li kienet tinkludi l-ispeċifikazzjonijiet funzjonali, aspetti arkitettoniċi kif ukoll speċifikazzjonijiet tekniċi, wasslet fl-aħħar ta’ Settembru. Peress li l-ftehim intlaħaq fl-2008 sabiex jiġu implimentati l-bidliet rikjesti, id-DTS u l-ICD iridu jiġu aġġornati sabiex jirriflettu dawn il-bidliet. It-tieni rilaxx tas-simulatur tas-CD bbażat fuq ICD/XSD 1.76 ġie provdut lill-Istati Membri f’Ottubru u kien fih korrezzjonijiet wara l-kampanja tat-Test ta’ Aċċettazzjoni tal-Fabbrika (Factory Acceptance Test (FAT)) li ġiet kondotta u kkompletata b’suċċess f’Settembru. 2.1.4. L-Iżvilupp tas-Sistema ta' Tqabbil Bijometriku (BMS) Wara li ntlaħaq ftehim politiku bejn il-Kunsill u l-Parlament Ewropew dwar ir-Regolament VIS u d-Deċiżjoni relatata, il-Kuntrattur Prinċipali tal-Iżvilupp għamel analiżi tal-ħidma għall-iżvilupp tas-sistema meħtieġa sabiex tassigura li VIS hi kompletament kumpatibbli mal-qafas legali u li tista’ tagħmel konnessjoni ma’ BMS. Is-sospensjoni tal-kuntratt BMS[15] tneħħiet fl-1 ta’ April u wara l-ambjent tal-BMS ġie konness ma’ VIS sabiex jagħmel it-Test ta’ Aċċettazzjoni tal-Fabbrika (Factory Acceptance Test (FAT)). Kits tas- software għat-tħaddim bijomettriku kienu wkoll immedjatament kkunsinjati lill-Istati Membri. Matul is-sena, l-Istati Membri rċevew kits tas- software sabiex jużawhom fl-apparat li jieħu l-marki tas-swaba tagħhom u sabiex jużaw il-BMS web portal għall-implimentazzjoni bijometrika nazzjonali tagħhom. Fl-2008 bosta visti saru min-numru ta’ gruppi mistiedna għal preżentazzjoni/dimostrazzjoni tal-BMS li tistimula l-użu tal-VIS fl-uffiċċji konsulari u fil-punti transkonfinali. Delegazzjonijiet tal-Istati Membri, Membri tal-Parlament Ewropew u l-Viċe-President tal-Kummissjoni Barrot flimkien mal-membri tal-Kabinett tiegħu ġew murija l-aspetti prattiċi u l-fluss tax-xogħol tal-applikazzjonijiet tal-viża bijometriċi f’ mock-up setting. Miżuri ta’ implimentazzjoni li għadhom abbozz u li jsemmu l-ispeċifikazzjonijiet tekniċi għar-riżuluzzjoni u l-użu ta’ marki tas-swaba għall-identifikazzjoni u verifikazzjoni bijometrika li jikkumplimentaw l-ispeċifikazzjonijiet minimi mwaqqfa bid-Deċiżjoni tal-Kummissjoni 2006/648/KE, ġew ippreparati fl-2008. Dawn wasslu biex jiġu diskussi fil-Kumitat SISVIS fl-2009. L-ewwel parti tat-Test tal-BMS Systems Solutions ġiet ikkompletata fl-aħħar tal-perjodu ta’ rappurtar, iżda testijiet tal-preċiżjoni u ta’ prestazzjoni se jkomplu fl-2009. Preparamenti għal testijiet sussegwenti u l-iżvilupp tal-għodod ma waqfux. Gwida għall-Aħjar Prattiki tal-marki tas-swaba BMS ġiet żviluppata u distribwita lill-Istati Membri fl-aħħar laqgħa tal-VIS Ġesturi tal-Progetti Nazzjonali tal-2008. 2.1.5. Preparazzjonijiet tas-siti u Netwerk L-Unità Ċentrali tal-VIS u l-Unità Ċentrali tal-Appoġġ ġew installati fiż-żewġ siti fi Strasburgu (Franza) u f’St. Johann im Pongau (fl-Awstrija) fi Frar. Il-konnessjoni bejn l-Unità Ċentrali u l-Unità Ċentrali tal-Appoġġ saret fl-1 ta’ April qabel iż-żmien limitu kuntrattwali mistenni. Installazzjoni tal- hardware fiż-żewġ siti bdiet kif kien ippjanat u ġiet iffinalizzata fl-aħħar ta’ Lulju. L-installazzjoni tan-netwerk ġiet miftuħa f'Jannar 2008 meta kwestjonarju dwar l-istudju tas-sit intbagħat lill-Istati Membri kollha. It-48 visti tas-siti ġew ikkompletati sa Marzu u l-kunsinnja taċ-ċirkwiti baqgħet għadejja sar-Rebbiegħa, għalkemm f’sitt siti waqaf ix-xogħol fuq talba tal-MS sal-aħħar tas-sena. L-installazzjoni tan-netwerk ġiet ikkompletata kompletament sal-aħħar ta’ Ġunju kif kien ippjanat għas-siti kollha tal-Istati Membri ħlief għal erba’ siti prinċipali u ħames siti ta’ appoġġ, l-aktar minħabba li ma kienx hemm biżżejjed kmamar lesti. Id-Deċiżjoni tal-Kummissjoni 2008/602/KE li tistabbilixxi l-arkitettura fiżika u r-rekwiżiti tal-Interfaces Nazzjonali u tal-infrastruttura ta’ komunikazzjoni bejn il-VIS Ċentrali u l-Interfaces Nazzjonali għall-fażi tal-iżvilupp ġiet adottata mill-Kummissjoni fis-17 ta’ Ġunju 2008. 2.1.6. Ittestjar u riżultati relatati Preparamenti importanti għall-ittestjar tal-VIS Ċentrali u għat-testijiet mal-Istati Membri li se jibdew fil-bidu tal-2009, seħħew waqt il-perjodu tar-rappurtar. L-Istati Membri ħatru l-ġesturi tal-ittestjar f’April. Sitt Stati Membri ġew identifikati u se jkunu l-ewwel li jagħmlu t-Testijiet dwar il-Konformità u li se jipparteċipaw fit-Testijiet tas-Sistemi Operattivi (OST)[16] Disà oħra se jkunu wkoll meħtieġa sabiex issir il-Prova ta’ Aċċettazzjoni Proviżorja tas-Sistema (PSAT)[17]. L-Istati Membri li se jipparteċipaw fl-OST kienu lesti bil-konnessjonijiet tan-netwerk tagħhom f'Ġunju u xi wħud kienu ikkompletaw l-iżvilupp tas-sistema nazzjonali tagħhom fi tmien ta’ Settembru meta l-ittestjar ta' qabel il-konformità beda fuq il-VIS Plejgrownd. Mill-bidu ta’ Ottubru, l-ambjent tal-ittestjar jinkludi t-tħaddim kollu tal-BMS. Fl-aħħar tal-perjodu ta’ rappurtar, is-sitt pajjiżi OST kellhom konnettività bażika u kienu qed jippreparaw sabiex iwettqu t-testijiet ta’ konnettività tal-applikazzjoni. Tliet OST MSs kienu kkumpletaw b’suċċess it-Testijiet tal-Konformità tagħhom sal-aħħar tal-2008. Fl-istess żmien it-testijiet ta’ funzjonalità tal-SST kienu bdew u dawn kienu segwiti mit-testijiet tal-eżekuzzjoni. Wara li t-talbiet dwar tibdil ġew approvati, xi wħud mill-fażijiet tal-ittestjar se jiġu skedati mill-ġdid. It-tieni iterazzjoni tat-Testijiet tas- Systems Solutions (SST) se jittieħdu wara li l-biddliet mitluba jiġu implimentati, u segwiti immedjatament mill-OST u konklużi bil-PSAT sabiex il-VIS jiġi dikjarat lest sabiex jopera fl-aħħar ta’ Diċembru 2009. L-ewwel verżjoni tat-Testijiet ta’ Aċċettazzjoni tal-Fabbrika (Factory Acceptance Tests (FAT) Deskrizzjoni tad-Disinn tat-Test (TDD) waslet u ntbagħtet lill-Istati Membri f’Jannar 2008. Stati Membri fornew każijiet ta’ testijiet ta’ tħaddim li għandhom jiġu inklużi fil-FAT TDD aktar tard matul is-sena. Il-FAT innifsu beda fis-6 ta’ Awwissu u sar f’erba’ ċikli tal-kampanja sad-29 ta’ Settembru. Il-verżjoni finali tal-FAT TDD (2.0) ikkunsinjata f’Ottubru inkorporat il-korrezzjonijiet imwettqa waqt it-testijiet FAT u ġiet użata bħala l-bażi għal preparazzjoni tal-SST funzjonali. Il-Protokoll tat-Test tal-Konformità (CTP) ġie aġġornat skont il-qafas legali u l-integrazzjoni mifthema politikament mal-BMS, u verżjoni ġdida ġiet ikkunsinjata f’Marzu. Il-verżjoni finali (2.10) saret disponibbli lill-Istati Membri f’April. Iċ-CTP huwa wżat bħala dokument ta’ referenza sabiex jispeċifika t-testijiet ta’ konformità u sabiex jiżviluppa d-Deskrizzjoni tad-Disinn tat-Test għat-Testijiet ta’ Konformità (CT TDD). Iċ-CT TDD jiddeskrivi fid-detall it-testijiet kollha relatati mal-Ittestjar tal-Konformità tal-Istati Membri, wara l-FAT TDD, u ġie kkunsinjat f’Ottubru. Il-verżjoni 2.30 tal-Pjan tat-Test ġiet aċċettat f‘Lulju. L-ewwel abbozz tal-SST, TDD mhux funzjonanti wasal f’April. Dan ir-riżultat ġie kkummentat b’mod estensiv mis-servizzi tal-Kummissjoni u mill-Istati Membri f’perjodu ta’ reviżjoni li dam bosta xhur. Ftit verżjonijiet intermedjarji ġew sottomessi iżda verżjoni 1.00 tal-STT TDD saret disponibbli lill-Istati Membri f'Settembru. Verżjonijiet mhux funzjonali u funzjonali ġew riveduti matul it-tieni parti tas-sena, u t-testijiet funzjonali SST bdew f’Diċembru. Każijiet tat-Testijiet se jiġu eżegwiti mill-ġdid kull fejn tinsab kwalunkwe diskrepanza mat-TDD. 2.1.7. L-Ippjanar Nazzjonali u l-koordinazzjoni Waqt il-perjodu ta’ rappurtar, għaxar laqgħat tal-Grupp ta’ Ħidma għall-Manaġers tal-Proġetti Nazzjonali tal-Istati Membri (NPM) fi ħdan il-qafas tal-Kumitat SIS II ġew organizzati mis-servizzi tal-Kummissjoni sabiex jiġu diskussi kwistjonijiet ta' ppjanar, riskji u attivitajiet fuq livelli ta' proġetti ċentrali u nazzjonali. Grupp Konsultattiv dwar it-Testijiet (TAG) ġie wkoll stabbilit separatament sabiex jappoġġja x-xogħol tal-Kumitat SIS II, flimkien mal-Bord għall-Ġestjoni tal-Bidla (CMB) u mall-grupp espert tal- VIS Mail . Il-gruppi tal-aħħar ġew stabbiliti sabiex jiddiskuti aspetti speċifiċi dwar ittestjar, bidliet fis-speċifikazzjonijiet tas-sistema, u l-iżvilupp tal-mekkaniżmu tal-komunikazzjoni tal- VIS Mail , rispettivament. Barra mid-disponnibbilità tal-VIS Ċentrali, id-dipendenza prinċipali sabiex is-sistema ssir operattiva hi l-progress tal-proġetti nazzjonali. L-istat tal-progress ivarja bejn l-Istati Membri minħabba ċirkostanzi differenti fuq livell nazzjonali. Ir-rappurtar ta' kull xahar mill-Istati Membri dwar dawn il-laqgħat tejjeb il-kwalità, il-konsistenza u l-utilità tal-informazzjoni disponibbli dwar il-proġetti nazzjonali tagħhom. Fl-2008, progress ġie rappurtat mill-Istati Membri fir-rapport dwar il-progress tagħhom ta’ kull xahar skont l-istatus tagħhom bħala pajjiżi tal-OST, pajjiżi tal-PSAT u Stati Membri oħra. Progress ġie rappurtat fil-konfront ta’ sitt miri differenti, inkluż kemm kienu preparati sabiex jagħmlu konnessjoni man-netwerk u mal-plejgrawnd, sabiex jagħmlu testijiet ta’ konformità, jippreparaw l-uffiċċji konsulari fl-Afrika ta’ Fuq u sabiex jagħmlu ttestjar bil- VIS Mail . Is-servizzi tal-Kummissjoni rċevew ukoll informazzjoni dwar il-progress fuq livell nazzjonali f'pajjiżi li se japplikaw l- acquis ta' Schengen kollu kemm hu aktar tard. Il-maġġoranza tal-Istati Membri rrapportaw b’mod konsistenti l-progress tagħhom bħala li kien fil-ħin sabiex jilħaq dawn il-miri, iżda kien ċar li numru ta’ Stati Membri qegħdin iħabbtu wiċċhom ma’ diffikultajiet fl-iżvilupp tas-sistemi nazzjonali tagħhom. Minħabba l-gradi differenti ta’ preparazzjoni fost l-Istati Membri, hemm riskju li xi Stati Membri ma jkunux għadhom lesti bis-sistemi nazzjonali tagħhom sabiex jagħmlu attivitajiet ta’ ittestjar u sabiex jikkollegaw mas-sistema ċentrali f’konformità mal-iskeda mifthema. 2.1.8. Ħbieb ta’ VIS Fil-laqgħa SCIFA ta’ Settembru tal-2008 grupp, li kien jinkludi uffiċċjali anzjani tal-Istati Membri li huma nnominati mill-Ministru relevanti, ġie mogħti l-mandat sabiex isegwi l-proġetti nazzjonali tal-VIS sakemm il-VIS tibda l-operazzjonijiet, sabiex jassigura li inter alia l-Istati Membri jagħmlu l-aranġamenti meħtieġa bix jassiguraw li l-awtoritajiet tal-visa tagħhom (jew Stat Membri ieħor f’isimhom) jiġbru u jittrażmettu d-dejta tal-applikazzjoni tal-visa lill-VIS, skont il-varar reġjonali. L-ewwel laqgħa tal-grupp seħħet f’Diċembru f’Pariġi taħt il-Presidenza Franċiża. F’din il-laqgħa, il-grupp iddiskuta l-erba’ talbiet għall-bidliet sabiex jiġu mplimentati qabel l-OST flimkien mal-kooperazzjoni konsulari, manuvrar ta’ taħriġ reġjonali, organizzazzjoni tal-proġett u appoġġ lill-Istati Membri. Il-grupp ta parir lill-COREPER sabiex tapprova l-bidliet mitluba mill-Istati Membri basta li mhux se jkun hemm aktar talbiet sakemm tibda topera l-VIS. Dan se jħalli impatt fuq l-iskeda ta’ implimentazzjoni tal-VIS b’sitt xhur. Il-Ħbieb tal-VIS se jgħinu wkoll fil-koordinazzjoni tal-varar reġjonali tal-VIS, tal-proċessi tan-negozju u tal-organizzazzjoni ta’ kif jimxi x-xogħol fl-uffiċċji konsulari u fil-punti transkonfinali, tar-relazzjonijiet pubbliċi (persuni interessati kollha) u tal-istatistiċi u tar-rapporti. F’kooperazzjoni mal-Kummissjoni, il-grupp se jiżviluppa wkoll u jsegwi lista ta’ verifika tal-attivitajiet tal-Istati Membri relatati mal-preparamenti tekniċi, konsulari u transkonfinali kollha. 2.1.9. Tnedija ta’ Uffiċċji konsulari u punti transkonfinali Skont l-emenda abbozzata tal-Istruzzjonijiet Konsulari Komuni, l-Istati Membri se jiġbru identifikaturi bijometriċi li jinkludi l-immaġġni tal-wiċċ u għaxar marki tas-swaba mill-applikanti tal-viża fl-uffiċċji konsulari tagħhom. Bħala preparazzjoni tat-tnedija tal-uffiċċji konsulari, il-proġett pilota għall-qbid, ħażna u verifikazzjoni tad-data bijometrika mill-applikanti għall-viża (BIODEV II) baqgħa għaddej tul il-perjodu ta’ rappurtar u fil-fatt ġie estiż sal-aħħar ta’ Marzu tal-2009. L-estensjoni tal-proġett jinkludi nofs tal-parteċipanti oriġinali tal-BIODEV II (Franza, il-Belġju, il-Ġermanja u l-Awstrija). Ir-riżultati s’issa urew li sabiex tiġbor kwalità tajba ta’ marki tas-swaba mill-applikanti għall-viża dan jirrikjedi taħriġ estensiv tal-operaturi u possibilment li jittieħdu mill-ġdid settijiet diversi drabi sabiex tnaqqas mill-falliment li tirreġistra rati. Skont il-Kodiċi emendat tal-Fruntieri ta’Schengen, l-Istati Membri għandhom ikunu lesti li jużaw il-VIS fil-punti kollha transkonfinali esterni għall-verifikazzjonijiet skont il-VIS tal-pussessuri kollha tal-viża għoxrin ġurnata wara li VIS issir operattiva fl-ewwel reġjun konsulari. Il-Konklużjonijiet tal-Kunsill taħt il-Presidenza Ingliża ddefinew li l-ewwel reġjun konsulari għandu jkun l-Afrika ta’ Fuq u li wara l-implimentazzjoni tal-VIS għandha tkun kompletata fuq medda ta’ sentejn f’reġjuni determinati, li l-ordni tagħhom għandha tkun determinata fil-komitoloġija. 2.2. Il-Ġestjoni tal-proġett mill-Kummissjoni 2.2.1. L-ippjanar u l-baġit L-approprijazzjonijiet totali ta’ impenn fil-baġit ġenerali tal-2008 ammonta għal EUR 20 miljun, li minnhom EUR 2,000,000 tpoġġew fir-riżerva. L-elementi ewlenin ta' nefqa matul l-2008 kienu l-preparazzjoni ta’ fatturi addizzjonali għal bijometrija, assistenza esterna għall-ġestjoni tal-proġett u sigurezza tal-kwalità, l-ispejjeż għal-esplojtazzjoni fil-fażi ta' żvilupp u t-tibdil fil-VIS (minħabba żviluppi fit-testi legali u t-talbiet għal bidliet tal-Istati Membri). 88.21% tal-approprjazzjonijiet totali tal-VIS kienu ġew impenjati u 95.13% tal-approprjazzjonijiet ta' pagament kienu tħallsu sa tmiem il-perjodu tar-rappurtar. Il-linja tal-baġit għal VIS hi 18.02.05. Approprjazzjonijiet għall-Impenji u għall-Pagamenti fl-2008 Approprijazzjonijiet għall-impenji disponibbli | Użati | Total % | Approprijazzjonijiet għall-ħlasijiet disponibbli | Użati | Total % | €18,745,376.30 | €16,535,020.04 | 88.21 % | 14,657,396.30 | 13,943,795.81 | 95.13 % | 2.2.2. Il-Ġestjoni tar-riskju Skont l-aħjar prassi, ir-riskji tal-proġetti huma identifikati, stmati u mmonitorjati fuq bażi regolari fi tliet oqsma ta' riskju. Il-Kuntrattur Ewlieni tal-Iżvilupp jevalwa r-riskji dwar attivitajiet fi ħdan l-ambitu tal-kuntratt li jkollu (l-izvilupp tas-sistema ċentrali, il-provvista ta' appoġġ u ta' taħriġ). L-Istati Membri jimmonitorjaw ir-riskji marbuta mal-proġetti nazzjonali tagħhom. Is-servizzi tal-Kummissjoni jeżaminaw ukoll ir-riskji globali tal-proġett, li jinkludu pereżempju, l-obbligazzjonijiet tal-kuntrattur ewlieni tal-iżvilupp, il-proġetti nazzjonali, il-preparazzjoni tas-siti operattivi u l-adozzjoni tal-istrumenti legali. Ir-riskji huma diviżi fl-livelli ta’ espożizzjoni għar-riskju għoli, medju u baxx. Il-Kummissjoni tiddiskuti riskji mal-Istati Membri fuq bażi regolari waqt il-laqgħat NRM u anke fil-Bord tal-Ġestjoni tal-Proġett (PMB). Waqt il-perjodu ta’ rappurtar, ir-riskju l-aktar kritiku li ġie identifikat kien ir-riskju tal-Kuntrattur Ewlieni tal-Iżvilupp peress li ma kienx f’pożizzjoni sabiex jippreżenta r-riżultati tiegħu fil-livell ta' kwalità rikjest fl-ispazju taż-żmien tal-iskeda mifthema. Riskju kritiku ieħor kien dak tat-talbiet għal bidla addizzjonali u dewmien fis-sistemi nazzjonali. It-tielet riskju maġġuri kien iċ-ċans li bidliet funzjonali lill-VIS se jkunu kkawżati mill-emenda tal-Istruzzjonijiet Konsulari Komuni. Riskji oħra fuq in-naħa tal-kuntrattur jinkludu sinkronizzazzjoni waqt il-fażijiet tal-ittestjar u ġestjoni tar-rilaxx bejn VIS u BMS. Riskju konness mal-Istati Membri jirrigwarda kemm huma lesti għall-fażijiet tal-ittestjar. Il-Kummissjoni u l-Kuntrattur Ewlieni tal-Iżvilupp jaħdmu viċin xulxin sabiex inaqqsu dawn ir-riskji u l-impatt tagħhom fuq il-proġett. 2.2.3. Bord tal-Ġestjoni tal-proġett (PMB) Fl-2008, il-PMB iltaqa' għaxar darbiet sabiex jiddiskuti kwistjonijiet tal-ġestjoni tal-proġett u riskji mal-persuni interessati fil-proġett, il-kuntrattur ewlieni tal-iżvilupp u l-kuntrattur li jassigura l-kwalità flimkien mal-Presidenzi tal-Istati Membri ta’ qabel u dawk li għadhom ġejjin. 2.3. Laqgħat tal-Kumitat tas-SIS II Inżammu sebà laqgħat tal-Kumitat tas-SIS II fl-2008, li matul dik is-sena ġie diskuss il-progress tal-iżvilupp tal-proġett tal-VIS. Barra mil-laqgħat regulari tal-Kumitat tas-SIS II, il-gruppi ta’ ħidma tal-VIS, magħmulha mill-esperti u mill-manaġers tal-proġett (NPM) tal-Istati Membri, huma organizzati mis-Servizzi tal-Kummissjoni sabiex jiġu diskussi kwistjonijiet tekniċi dettaljati u sabiex jipprovdu stat ta’ xogħol dwar il-proġett ċentrali (ara Sezzjoni 2.1.7). 2.3.1. Kumitat SISVIS Fl-2008, il-Kumitat SISVIS[18] ġie stabbilit sabiex jassisti lill-Kummissjoni fl-eżerċizzju tal-poteri ta’ implimentazzjoni tagħha għal kwistjonijiet relatati mal-fażi operattiva kemm tal-proġetti SIS II kif ukoll tal-VIS. Għad-differenza tal-Kumitat tas-SIS II, iż-żewġ proġetti mhumiex inklużi f’aġenda waħda, iżda esperti tal-Istati Membri jiltaqgħu f’formazzjonijiet differenti. Ladarba r-Regolament tal-VIS daħal fis-seħħ, l-ewwel laqgħa tal-Kumitat tas-SISVIS fil-formazzjoni tal-VIS setgħat tiġi mħejja. Din seħħet f’Novembru u ddiskutiet ir-regoli ta’ proċedura u l-ispeċifikazzjonijiet abbozzati tal-VIS Mail. Din il-laqgħa se tibqà responsabbli talli tieħu deċiżjonijiet ta’ komitoloġja relatati mar-regoli ta’ implimentazzjoni tul l-2009. 2.3.2. Bord tal-Ġestjoni tal-Bidla (CMB) Iċ-CMB ġie stabbilit waqt il-perjodu ta’ rappurtar bħala grupp ta’ ħidma għall-konsultazzjoni tal-Kumitat SISVIS (formazzjoni VIS). Dan jagħmel rakkomandazzjonijiet dwar il-ġestjoni ta’ konfigurazzjoni tal-VIS waqt il-fażi tal-iżvilupp, inkluż ittestjar għal diskussjonijiet sussegwenti fil-laqgħa tal-VIS NPM u jirrapporta lill-Kumitat tas-SISVIS (formazzjoni VIS). 2.3.3. Grupp Konsultattiv dwar it-Testijiet (TAG) It-TAG ġie stabbilit waqt il-perjodu ta’ rappurtar bħala grupp ta’ ħidma għall-konsultazzjoni tal-Kumitat SISVIS (formazzjoni VIS). It-TAG jassigura li proċess strutturat jiġi wżat sabiex jindirizza u jsolvi kwistjonijiet relatati ma’ ittestjar u jagħti pariri dwar il-kompletezza tal-kampanji tal-ittestjar tal-VIS. Dan jagħmel rakkomandazzjonijiet dwar l-ittestjar tal-VIS waqt il-fażijiet kollha tat-test speċjalment fejn Stati Membri jipparteċipaw direttament. 2.3.4. Grupp Espert tal-VIS Mail (VIS MEG) Il-Grupp Espert informali tal- VIS Mail (VIS MEG) ġie stabbilit fi Frar fi ħdan il-qafas tal-laqgħa tal-VIS NPM sabiex jappoġġja l-implimentazzjoni tal-mekkaniżmu ta’ komunikazzjoni tal-VIS ( VIS Mail ), li se juża l-infrastruttura tal-VIS u li se jkun magħmul minn mail relay ċentrali u mill- mail servers u applikazzjonijiet nazzjonali. Il-VIS MEG jiltaqgħa kull xahar u mill-anqas għaxar Stati Membri jipparteċipaw. L-Ispeċifikazzjonijiet tal-VIS Mail ġew abbozzati wara li ġew mifthema pjan u strateġija fl-livell għoli għall-implimentazzjoni tal- VIS Mail fil-VIS NPM f’April 2008. Il-verżjoni finali tal-abbozz kienet appoġġjata b’mod informali mill-VIS NPM f’Ottubru. Id-Deċiżjoni abbozzata dwar l-Ispeċifikazzjonijiet tal- VIS Mail ġiet sottomessa lill-Kumitat tas-SISVIS (formazzjoni VIS), li se tkun mitluba sabiex tissottometti opinjoni dwar id-Deċiżjoni fil-bidu tal-2009. Fl-istess ħin li kienu qed jiġu ppreparati l-ispeċifikazzjonijiet tal- VIS Mail , il-grupp kien qed jiddiskuti l-pjan dettaljat għall-implimentazzjoni tas-sistema. Id-dokumentazzjoni meħtieġa mill-Istati Membri għal ittestjar ġie sottomessa parzjalment mill-kuntrattur tal- Mail Relay Ċentrali (Kuntrattur tan-Netwerk VIS) u preparata parzjalment mill-VIS MEG. Ix-xogħol tal-Kummissjoni u tal-Istati Membri, b’kooperazzjoni mal-Kuntrattur tan-Netwerk, hu appoġġjat mill-Kuntrattur tal-Assistenza tal-Appoġġ u tal-Kwalità. 3. KONKLUżJONIJIET U PERSPETTIVI L-2008 kienet karatterizzata mill-implimentazzjoni tal-iskeda l-ġdida bbażata fuq l-analiżi tal-qafas legali adottat u tal-eżekuzzjoni tax-xogħol meħtieġ sabiex jiġi nkorporat il-BMS fil-VIS. Il-finalizzazzjoni tal-ispeċifikazzjonijiet tekniċi tas-sistema u l-preparazzjoni tar-riżultati tat-testijiet kien ifisser l-aktar biċċa kbira ta’ sforz waqt il-perjodu tar-rappurtar. It-Testijiet ta’ Aċċettazzjoni tal-Fabbrika twettqu u ġew aċċettati u l-preparamenti għall-ittestjar tal-konformità mal-Istati Membri kienu qegħdin għaddejjin. Kooperazzjoni mal-Istati Membri fuq livell politiku kienet imsaħħa aktar permezz tal-istabbiliment tal-Ħbieb ta’ VIS. L-iskeda tal-VIS, approvata fl-2007, baqgħet miżmuma fuq livell ċentrali u setgħat tintlaħaq li kieku t-talba unanima mill-Istati Membri għall-implimentazzjoni tal-erbà bidliet ma saritx lejn l-aħħar tas-sena. Dawn il-bidliet ħtieġu estensjoni tal-limitu taż-żmien għall-operazzjonijiet b’sitt xhur. Il-persuni kollha interessati qegħdin jaħdmu fil-qrib ta' xulxin sabiex jilħqu dan il-għan fl-2009. [1] Għar-raba’ rapport, ara r-Rapport mill-Kummissjoni lill-Kunsill u lill-Parlament Ewropew dwar l-iżvillupp tas-Sistema ta’ Informazzjoni dwar il-Viża (VIS) fl-2007, COM(2008) 714 finali tal-10 ta’ Novembru 2008. [2] ĠU L 213, 15.6.2004, p. 5. [3] Il-qafas ta' Komitoloġija sew għall-proġett SIS II kif ukoll għal dak tal-VIS fil-fażi tal-iżvilupp, imwaqqaf bis-saħħa tal-Artikolu 5(1) tar-Regolament Nru 2424/2001 (ĠU L 328, 13.12.2001, p.4) [4] Imwaqqaf mill-Artikolu 5(1) tar-Regolament (KE) Nru 1987/2006 tal-Parlament Ewropew u tal-Kunsill tal-20 ta' Diċembru 2006 dwar it-twaqqif, it-tħaddim u l-użu tas-Sistema ta’ Informazzjoni ta' Schengen tat-tieni ġenerazzjoni (SIS II). [5] Regolament (KE) Nru 767/2008 tal-Parlament Ewropew u tal-Kunsill tad-9 ta' Lulju 2008 dwar is-Sistema tal-Informazzjoni dwar il-Viża (VIS) u l-iskambju ta' data bejn l-Istati Membri dwar viżi għal perjodu qasir (Regolament VIS) - ĠU L 218, 13.08.2008, p. 60. [6] Ara s-Sezzjoni 2.1.2 għal aktar dettalji. [7] Regolament (KE) Nru 767/2008 tal-Parlament Ewropew u tal-Kunsill tad-9 ta' Lulju 2008 dwar is-Sistema tal-Informazzjoni dwar il-Viża (VIS) u l-iskambju ta' data bejn l-Istati Membri dwar viżi għal perjodu qasir (Regolament VIS) - ĠU L 218, 13.08.2008, p. 60. [8] Id-Deċiżjoni tal-Kunsill 2008/633/JHA tat-23 ta' Ġunju 2008 li tikkonċerna aċċess għall-konsultazzjoni tas-Sistema ta' Informazzjoni dwar il-Viża (VIS) minn awtoritajiet maħtura ta' Stati Membri u mill-Europol għall-finijiet tal-prevenzjoni, tal-kxif u tal-investigazzjoni ta' reati terroristiċi u ta' reati kriminali serji oħra (Deċiżjoni VIS) – Dokument tal-Kunsill 11077/07 [9] Ir-Regolament Abbozzat tal-Parlament Ewropew u tal-Kunsill li jemenda l-Istruzzjonijiet Konsulari Komuni (CCI) dwar il-viżi għall-pożizzjonijiet diplomatiċi u konsulari fir-rigward tal-introduzzjoni tal-bijometrija inklużi dispożizzjonijiet dwar l-organizzazzjoni tar-riċeviment u l-ipproċessar tal-applikazzjonijiet għall-viża – fajl Interistituzzjonali: 2006/0088 (COD) [10] Ir-Regolament (KE) Nru 562/2006 tal-Parlament Ewropew u tal-Kunsill tal-15 ta' Marzu 2006 li jistabbilixxi Kodiċi Komunitarju dwar ir-regoli li jirregolaw il-moviment ta’ persuni minn naħa għal oħra tal-fruntiera (Kodiċi tal-Fruntieri ta' Schengen), ĠU L 105, 13.4.2006, p.1 [11] Abbozz ta’ proposta għal Regolament tal-Parlament Ewropew u tal-Kunsill li jistabbilixxi Kodiċi Komunitarju dwar il-Viżi, COM(2006) 403 finali [12] It-talbiet għall-bidliet kienu jirrigwardaw l-implimentazzjoni tal-bijometriċi fil-VIS, jiġifieri sabiex jinkludu l-possibilità sabiex jsiru verifikazzjonijiet billi jiġu wżati anqas minn erba’ swaba u sabiex jiġi evitat li jiġi indikat is-subà jew swaba wżati għall-verifikazzjoni lis-sistema. Żewġ talbiet għall-bidliet oħra kienu jirrigwardaw il-fatt li għandu jiġi aġġornat ir-rwol matrix tal-utent aħħari għal VIS u sabiex jiġu estiżi d-drittijiet ta’ aċċess tal-awtoritajiet tat-tielet pilastru skont id-Deċiżjoni tal-Kunsill 2008/633/JHA tat-23 ta’ Ġunju 2008. [13] Ara t-Taqsima 2.1.6. [14] Verżjoni DTS 1.22 u verżjoni ICD 1.72 [15] Sospiż fl-2007 minħabba l-adozzjoni tardiva tal-bażi legali VIS u l-impatt tagħha fuq l-iskeda totali. [16] Sa l-aħħar tas-sena s-sitt pajjiżi OST kienu l-Estonja, il-Ġermanja, l-Italja, in-Norveġja, l-Islovenja u l-Isvezja. [17] Il-pajjiżi PSAT huma suġġetti għal tibdiliet skont l-istatus tal-preparamenti nazzjonali tagħhom iżda fi żmien meta qed jinkiteb dan id-dokument dawn ġew identifikati bħala l-Awstrija, ir-Repubblika Ċeka, Franza, l-Ungerija, il-Latvja, il-Litwanja, il-Portugall, l-Islovakkja u Spanja. [18] Imwaqqaf mill-Artikolu 51(1) tar-Regolament (KE) Nru 1987/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment, it-tħaddim u l-użu tas-Sistema ta’ Informazzjoni ta' Schengen tat-tieni ġenerazzjoni (SIS II).